Skoonmaker (80) kan aftree, danksy skoliereDie drie skoliere by Mr James (Foto: Greyson Thurman/GuFundMe) Skoliere wat besorg was oor hul 80-jarige skoonmaker by die skool, het geld ingesamel sodat hy kan aftree. Hulle het gou meer as $270 000 (byna R5 miljoen) ingesamel. Die werker, slegs bekend as Mr. James, kan nou sy skroewedraaier en mop wegpak by Callisburg High School in Texas in die VSA. Drie leerders het die GoFundMe-veldtog begin om geld in te samel en was verstom oor die reaksie. Greyson Thurman, Marti Yusko en Banner Tidwell wou seker maak dat Mr. James uiteindelik kan aftree. Binne ŉ paar weke het hulle $270 905 van meer as 8 600 verskillende mense ontvang. Die oorspronklike doelwit was $10 000 om sy huur, kos en rekeninge te dek. Dit is binne ŉ paar uur ingesamel en die geld het bly inrol. Mr. James moes verlede maand terugkeer werk toe ná sy huur skerp verhoog is. “Dit is so hartseer om te sien hoe ŉ 80-jarige werk moet doen wat geen 80-jarige moet doen nie,” het Banner aan KXII gesê. Hulle het op 15 Februarie met die fondsinsameling begin. ŉ Video waar hy sy skoonmakerwaentjie in die gang rondstoot, is gou deur duisende op sosiale media gekyk. “Hierdie is ons 80-jarige skoonmaker. Hulle het sy huur opgestoor en toe moes hy terugkom werk toe. Kom ons help Mr. James,” lui die teks by die video. Ná die yslike bedrag ingesamel is, het die drie ŉ foto saam met Mr. James gedeel: “Baie dankie aan elkeen wat ŉ skenking gemaak het. Julle het almal ŉ groot impak gemaak wat sy lewe vir altyd verander het! God seën julle elkeen.” ** UPDATE for all those that shared 2/24/23 – donations were closed and $270,905 were raised!!** Thank you ALL!!!Umm… Posted by Lisa LeeAnn Leverett on Wednesday, February 15, 2023